recursal/SuperWikiNEXT-32B huggingface dataset:
***Tag der Freiheit: Unsere Wehrmacht*** (sh. *Dan slobode: Naš Wehrmacht*) je njemački crno-bijeli dokumentarni film snimljen 1935. u režiji Leni Riefenstahl. U njemu se prikazuje 7. Reichsparteistag, odnosno zbor Nacističke stranke u Nürnbergu, održan od 10. do 16. septembra 1935. godine, tokom koga je održana parada njemačke vojske (Wehrmachta). Film predstavlja svojevrsni nastavak mnogo poznatijeg *Trijumfa volje*, a nastao je, između ostalog, i zato što su se vodeći generali Wehrmachta požalili Adolfu Hitleru da u njemu nisu prikazani. Hitler im je izašao u susret tako da je Riefenstahl angažirao da film posveti isključivo vojsci. *Tag der Freiheit* sadrži prizore u kojima se pojavljuju pješadija, konjica, vojni avioni, ali i prvi njemački tenk Panzer I, oružje koje je Njemačkoj bilo zabranjeno po odredbama Versajskog sporazuma. Ta scena, ako i u scene u kojima njemački avioni lete nebom u formaciji svastike, je imala značajno simboličko značenje, označivši javno odbacivanje omrznutog sporazuma i povratak Njemačke kao velike vojne sile. Film se nakon drugog svjetskog rata smatrao izgubljenim, ali su 1970-ih pronađene integralne kopije.

Izvori
------

Vanjske veze
------------

* *Tag der Freiheit: Unsere Wehrmacht* na sajtu IMDb
* *Tag der Freiheit: Unsere Wehrmacht* dostupan kao besplatni download na Internet Archive
* *Tag der Freiheit: Unsere Wehrmacht* na AllMovie-u ()
* English translation of Hitler's speech in the film Arhivirano 2016-03-03 na Wayback Machine-u

| * p
* r
* u
Filmovi koje je režirala Leni Riefenstahl |
| --- |
| 
* *Das Blaue Licht* (1932)
* *Der Sieg des Glaubens* (1933)
* *Triumph of the Will* (1934)
* *Tag der Freiheit: Unsere Wehrmacht* (1935)
* *Olympia* (1938)
* *Tiefland* (1954)
* *Impressionen unter Wasser* (2002)

 |
***The Miracle Man*** (sh. *Čudotvorac*) je američki crno-bijeli nijemi film snimljen 1919. u režiji Georgea Loanea Tuckera. Predstavlja adaptaciju istoimene drame Georgea M. Cohana, koja je, pak, bila temeljena na istoimenom romanu kanadskog književnika Franka L. Packarda. Protagonisti su trojica varalica koja odlaze u zabačeno selo čuvši za slijepog i gluhog pustinjaka kome se pripisuju čudesna izliječenja. Radnja prati njihovo nastojanje da financijski iskoriste starca glumeći invalide i bolesnike, ali i komplikacije koje nastaju kada se ispostavu da su iscjeliteljske moći stvarne. *The Miracle Man* je bio komercijalno najuspješniji film godine, a od Thomasa Meighana i Betty Compson učinio zvijezde. Najveći je dojam, međutim, ostavio Lon Chaney Senior svojom sposobnošću da pred kamerama potpuno mijenja izgled; to ga je učinilo najtraženijim karakternim glumcem Hollywooda. Usprkos toga što je godinama nakon premijere u anketama nosio titulu najpopularnijeg hollywoodskog filma, danas su sačuvani samo neki njegovi dijelovi, pa se smatra izgubljenim.

Godine 1932. je snimljen istoimeni zvučni remake.

Vanjske veze
------------

***The Miracle Man (film, 1919)*** na Wikimedijinoj ostavi

* *The Miracle Man* na sajtu IMDb
* *The Miracle Man synopsis* na AllRovi-u
* *The Miracle Man* at SilentEra
* *The Miracle Man* (1914 Broadway production) at Internet Broadway Database
* Surviving Footage of *The Miracle Man* na YouTube
* *The Miracle Man* at Virtual History
**Međunarodni dan starijih osoba**, međunarodni dan posvećen starijim osobama. Generalna skupština Ujedinjenih nacija izglasala je 14. decembra 1990. Rezoluciju 45/106, koja je 1. oktobra odredila kao Međunarodni dan starijih osoba. Praznik je prvi put bio obilježen 1. oktobra 1991.

Praznik se obilježava podizanjem svijesti o problemima s kojima se suočavaju stariji, kao što su starenje i zlostavljanje starijih. To je također dan kada se vrednuju doprinosi starijih ljudi društvu.

Ovaj praznik sličan je Nacionalnom danu djedova i baka u SAD-u i Kanadi te Festivalu dvostrukog devetog u Kini i Danu poštovanja starijih u Japanu. Obilježavanja se fokusiraju na organizacije starijih i Program za starenje Ujedinjenih naroda.

Godišnje teme
-------------

* 2011.: Rastuće mogućnosti i izazovi za globalno starenje
* 2012.: Dugovječnost: oblikovanje budućnosti
* 2013.: Budućnost koju želimo: što kažu starije osobe
* 2014.: Nezapostavljanje nikoga: promicanje društva za sve

Vidi još
--------

* bolesti u vezi sa starenjem
* skrb o starijima
* gerijatrija
* međunarodna obilježavanja

Eksterni linkovi
----------------

* službeni website UN-a
* Međunarodna federacija za starenje
Књига о Косову
***Knjiga o Kosovu*** je knjiga koju je 1985. napisao srpski historičar Dimitrije Bogdanović, a koja je za temu imala prošlost, odnosno političku situaciju na Kosovu, tadašnjoj autonomnoj pokrajini u sastavu SR Srbije i SFRJ. Knjiga je bila karakteristična po izuzetno kritičnom stavu prema službenoj jugoslavenskoj politici od kraja 1960-ih, odnosno optužbama tadašnjih pokrajinskih vlasti - čijim su redovima dominirali Albanci - za velikoalbanski separatizam i politiku na štetu srpskog stanovništva koje se zbog nje iseljavalo u centralnu Srbiju. Ta knjiga, izdana nedugo nakon nemira koji su srpsko-albanski sukob učinili glavnim političkim problemom bivše Jugoslavije, smatrala se jednom od prvih koja je uobličila teze o neravnopravnom položaju Srba u tadašnjoj Jugoslaviji, a koje će biti detaljnije razrađene u kontroverznom Memorandumu SANU godinu dana kasnije. Knjiga je kasnije postala predmet kritika zbog antialbanskih stereotipa.

Izvori
------

1. ↑   Olivera Milosavljević; Skenderbeg je bio Srbin, pescanik.net

Eksterni linkovi
----------------

* Knjiga o Kosovu, Projekt Rastko
***The Mysterious Island*** (sh. *Tajanstveni otok*) je američki nijemi pustolovni science fiction film snimljen 1929. u režiji Luciena Hubbarda. Predstavlja slobodnu adaptaciju istoimenog romana francuskog književnika Julesa Vernea, s time da radnja, zapravo, predstavlja svojevrsni *prequel* njegovog mnogo poznatijeg romana *20.000 milja ispod mora* te opisuje kako je princ Dakkar postao kapetan Nemo i sagradio svoju znamenitu podmornicu. Snimanje filma je započelo još 1926. godine, ali se ubrzo pretvorilo u jednu od najkompliciranijih, najskupljih i najproblematičnijih produkcija tadašnjeg Hollywooda. Producente su mučile loše vremenske prilike, kao i nesporazumi sa ne-hollywoodskim režiserima Mauriceom Tourneurom i Benjaminom Christensenom koji su obojica bili otpušteni prije nego što je režiju dovršio Lucien Hubbard. Najveći problem je, međutim, stvorila pojava zvučnog filma, koja je natjerala studio MGM da dosnimi par zvučnih scena. *The Mysterious Island* je u originalu imao nekoliko scena u boji, odnosno Technicoloru; danas je, međutim, sačuvana jedino crno-bijela kopija.

Uloge
-----

* Lionel Barrymore ... Grof Dakkar
* Jacqueline Gadsden ... Sonia Dakkar (navednena kao Jane Daly)
* Lloyd Hughes ... Nikolai Roget
* Montagu Love ... Falon
* Harry Gribbon ... Mikhail
* Snitz Edwards ... Anton
* Gibson Gowland ... Dmitry
* Pauline Starke
* Karl Dane
* Robert McKim (van špice; u scenama snimljenim godine 1927. prije nego što je umro)

Izvori
------

Vanjske veze
------------

* *The Mysterious Island* na sajtu IMDb
* *The Mysterious Island* at SilentEra
* *The Mysterious Island* na AllMovie-u ()
* French lithograph poster of the film with Lionel Barrymore's likeness
**Mara Lazarević Branković** (? – 12. april 1426) je bila najstarija kći srpskog kneza Lazara i kneginje Milice, supruga Vuka Brankovića i majka Đurđa Brankovića.

Biografija
----------

Oko 1371. udata za Vuka Brankovića, gospodara Kosova Metohije i Skoplja. Ovim brakom Vuk je ušao u neku vrstu „porodičnog saveza" sa svojim tastom knezom Lazarom.

Mara i Vuk su imali tri sina: Grgura († 1408), Đurđa (1375-1456) i Lazara († 1410). Neki izvori spominju i jednu kćer, ali o njoj nema istorijskih saznanja.

Posle smrti muža Vuka (1397) Mara je podupirala težnje svojih sinova Đurđa i Lazara da povrate pod svoju kontrolu deo očevih teritorija koje su vremenom ušle u sastav države kneza i docnijeg despota Stefana Lazarevića, Marinog brata. Podržavala ih je i u ratovima koje su vodili protiv svog ujaka Stefana 1402—1412. godine.

Mara je sa najmlađom sestrom princezom Oliverom 1412. godine vodila preogovore o pomirenju Đurđa i despota Stefana. Zahvaljujući uspešnim pregovorima oni su se iste godine i pomirili, a Đurađ je 1425/26. g, proglašen Stefanovim naslednikom.

Mara je umrla 12. aprila 1426. godine.

Literatura
----------

* Nikola Giljen, Olivera Šaranović, Sonja Jovićević Jov, *Princeza Olivera, zaboravljena srpska Kneginja*, Beograd 2009. ISBN 978-86-912875-0-4. (*Princessa Olivera, zabыtaя serbskaя knяginя*. ISBN 978-86-912875-1-1. *Princess Olivera, a forgotten Serbian Heroine*. ISBN 978-86-912875-2-8.).
* Nikola Giljen, Olivera Šaranović, Sonja Jovićević Jov, *Kneginja Olivera, put ružama posut,* Beograd 2010. ISBN 978-86-912875-3-5. (*Die Fürstin Olivera, mit Rosen bestreuter Weg*. ISBN 978-86-912875-4-2.).

Vidi još
--------

* Vuk Branković
* Stefan Lazarević
* Oblast Brankovića
*Za ostala značenja, vidi Taras Buljba (razvrstavanje).*

**Taras Buljba** (rus. *Тарас Бульба*) je kratak istorijski roman Nikolaja Gogolja iz ciklusa „Mirgorod". Štampan je 1835, a drugo prerađeno izdanje je izašlo 1842. Drugo izdanje je osnova svih savremenih izdanja.

Radnja romana se tiče istorije zaporoških kozaka. Nije moguće povezati radnju romana sa konkretnim istorijskim događajima. Glavni junak je Taras Buljba, stari kozak, koji sa svojim sinovima Andrijom i Ostapom, polazi u borbu protiv poljskog plemstva, a u odbranu pravoslavlja.

Ovo delo Nikolaja Gogolja je pisano na klasičan način; likovi nisu karikirani kao što je bio Gogoljev manir. Idejno, Taras Buljba je delo u stilu romantičnog nacionalnog preporoda. Gogolj je u njemu dao prikaz koncepta „ruske duševnosti". Delo je bogato avanturama i prikazima bojeva, kao i Gogoljevim karakterističnim humorom.

Umetničke adaptacije
--------------------

Roman Taras Buljba je poslužio kao inspiracija za istoimenu operu ukrajinskog kompozitora Mikole Lisenka. Leoš Janaček (1854-1928) je komponovao simfonijsku rapsodiju Taras Buljba.

Po romanu je snimljeno nekoliko filmova, od kojih je najpoznatija verzija iz 1962. sa Julom Brinerom i Tonijem Kertisom.

***Taras Buljba*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 182474217
* LCCN: no98001657
* GND: 4565664-2
* NKC: aun2010576706
* BNE: XX1997331

 |
***The Nazis Strike*** (sh. *Nacisti udaraju*) je američki dokumentarni film snimljen 1943. godine u režiji Franka Capre, poznat kao drugi u znamenitoj propagandnoj seriji *Why We Fight*. U njemu su se američkoj javnosti nastojali objasniti uzroci tada aktualnog Drugog svjetskog rata, i to kroz ekspanzionističku politiku Njemačke od ujedinjenja pod Bismarckom u 19. vijeku, do Mackinderove geopolitičke teorije o tzv. *središnjoj zemlji* koju su nacisti preko Karla Haushofera i koncepta "životnog prostora" prihvatili kao dio plana da preko Istočne Evrope osvoje "središnju zemlju", preko nje tzv. "svjetski otok", a na kraju svijet. Nakon segmenta koji opisuje predratne petokolonaške aktivnosti fašističkih i pro-njemačkih organizacija u zapadnom svijetu, uključujući Njemačko-američki savez u SAD, kao i nacističko pripajanje Austrije i komadanje Čehoslovačke, završni segment prikazuje kako se njemački plan počeo provoditi u praksi invazijom i osvajanjem Poljske.

Vanjske veze
------------

* *The Nazis Strike* na sajtu IMDb
* The Nazis Strike complete film on YouTube

| * p
* r
* u
Serija dokumentarnih filmova Why We Fight čiji je autor Frank Capra |
| --- |
| 
* *Prelude to War*
* *The Nazis Strike*
* *Divide and Conquer*
* *The Battle of Britain*
* *The Battle of Russia*
* *The Battle of China*
* *War Comes to America*

 |
**The Twist** je 12 taktna blues pjesma kojom je rođen ples twist i tako pokrenuta *twistomanija* po cijelom svijetu.

Pjesmu je napisao i prvi izveo američki pjevač i skladatelj Hank Ballard sa svojim pratećim sastavom *The Midnighters* 1959 i to kao B-stranu svoje ploče *Teardrops on Your Letter*, pjesma je doživjela skromni uspjeh i dospjela # 28 (na američkoj ljestvici Billboard Hot 100).

Pjesma kao i istoimeni ples twist, postali su hit #1 19. rujna 1960 (jedan tjedan) u izvedbi američkog pjevača Chubby Checkera. Pjesma je ponovno postala #1 13. siječnja, 1962 (dva tjedna).

Ponovno je dospjela 1988 na američke top liste, ovaj put u izvedbi Chubby Checkera i rap sastava The Fat Boys i dospjela na #18. Ova inačica bila je #2 u Ujedinjenom Kraljevstvu i #1 u Njemačkoj.

Priznanja
---------

Po časopisu Billboard, *The Twist* je pjesma #1 na njihovom popisu *Billboard Hot 100 svih vremena*, u prvih 50 godina te ljestvice (Hot 100).

Pjesma *The Twist* proglašena je 451 pjesmom od strane časopisa *Rolling Stone* u njihovoj anketi o 500 najvećih hitova svih vremena.

* *The Twist*  je korištena kao soundtrack u filmu iz 2007. *Spider-Man 3*.

Izvori
------

1. ↑  The Billboard Hot 100 Chart Listing For The Week Of Jul 18 1960, Billboard.com
2. ↑  The Billboard Hot 100 Chart 50th Anniversary, Billboard.com

Vanjske poveznice
-----------------

* Diskografija Chubby Checkera Arhivirano 2016-03-06 na Wayback Machine-u
***Il portiere di notte*** (u prijevodu ***Noćni portir***), u međunarodnoj distribuciji poznat pod engleskim naslovom ***The Night Porter***, je italijanski igrani film snimljen 1974. u režiji Lilliane Cavani. Po žanru je drama, a radnja mu je smještena u Beč krajem 1950-ih. Naslovni protagonist, koga tumači Dirk Bogarde, je portir u jednom tamošnjem hotelu koji je za vrijeme drugog svjetskog rata bio SS-oficir u koncentracionom logoru, a koga sreće jedna od gošći (čiji lik tumači Charlotte Rampling), koja je u istom logoru za vrijeme rata bila zatvorenica i koja s njim obnavlja bizarnu sadomazohističku vezu.

*Noćni portir* se smatra jednim od najpoznatijih djela u filmografiji Bogardea, Rampling i Lilliane Cavani, ali i jednim od najkontroverznijih filmova svog vremena. Kritičari su bili duboko podijeljeni na one koji su film optuživali za senzacionalizam i eksploataciju stradanja u Holokaustu, te na one koji su Cavani hvalili zbog ozbiljnog nastojanja da se obrade dotadašnje tabu-teme kao što su Stockholmski sindrom, alternativni oblici seksualnosti. Scena u kojoj polugola Rampling imitira Marlene Dietrich se smatra jednom od najpoznatijih u svjetskoj kinematografiji 1970-ih.

V. također
----------

* Nazisploitation

Izvori
------

Vanjske veze
------------

* *Portiere di notte, Il* na sajtu IMDb
* *The Night Porter* na AllMovie-u ()
* „Synopsis". The Criterion Collection. Pristupljeno 23. XII 2008.
* Insdorf, Annette (Jan 11, 2000). „Criterion Collection essay". The Criterion Collection. Pristupljeno 23. XII 2008.
* Scherr, Rebecca (February 2000). „The Uses of Memory and the Abuses of Fiction: Sexuality in Holocaust Fiction and Memoir". Other Voices, vol. 2.1. Pristupljeno 23. XII 2008.

| * p
* r
* u
Filmovi koje je režirala Liliana Cavani |
| --- |
| 1970-e | 
* *The Night Porter* (1974)
* *Milarepa* (1974)
* *Beyond Good and Evil* (1977)

 |
| 1980-e | 
* *The Skin* (1981)
* *Beyond the Door* (1982)
* *The Berlin Affair* (1985)
* *Francesco* (1989)

 |
| 2000s | 
* *Ripley's Game* (2002)

 |
**Eutropije** (latinski: , ? - 399) je bio istočnorimski (bizantski) velikodostojnik. Karijeru je započeo kao eunuh na dvoru rimskog cara Teodozije u Konstantinopolu. Do Teodozijeve smrti 395. je napredovao do mjesta *praepositus sacri cubiculi* (komornika), a nakon dolaska na vlast Teodozijevog sina Arkadija se žestoko borio za uticaj sa ministrom Rufinom, spriječivši udaju Rufinove kćeri za cara. Nakon što je u novembru 395. Rufin ubijen, postao je najbliži Arkadijev savjetnik. Nakon što je 398. uspješno suzbio najezdu Huna, dodatno mu je povećana popularnost, te je proglašen konzulom, postavši prvi eunuh koji je imao tu čast. Tada se, međutim, protiv njega stvorio savez između Gainasa, vođe gotskih najamnika u bizantskoj službi, te carice Elije Eudoksije. Eutropije je godine 399. zbačen i zarobljen. Intervencijom arhiepiskopa Jovana Hrizostoma je neko vrijeme ostavljen na životu, ali je na kraju pogubljen.

Izvori
------

* J.B. Bury (1923). ***History of the Later Roman Empire***: see chapters *Stilicho and Eutropius (A.D. 396‑397)* and *Fall of Eutropius and the German Danger in the East (A.D. 398‑400)*. A full account.
* Claudian, *in Eutropium*. Book I, Book II.

|  |  |  |
| --- | --- | --- |
| Prethodi:**Imp. Caesar Flavius Honorius Augustus IV, Flavije Eutihijan** | **Konzul Rimskog Carstva**399*Flavius Mallius Theodorus* | Slijedi:**Aurelijan,Flavije Stilihon I** |
*Za ostale upotrebe, v. Untouchables (razvrstavanje).*

***The Untouchables*** je memoarska knjiga koju je godine 1957. napisao Eliot Nes uz pomoć sportskog novinara Oscara Fraleya. U njoj je opisao svoju karijeru federalnog agenta Biroa za prohibiciju u Chicagu 1920-ih i početkom 1930-ih, odnosno borbu protiv zloglasnog krijumčara alkohola Ala Caponea. Naslov je dobila po nadimku grupe agenata kojoj je bio na čelu - The Untouchables (doslovno "Nedodirljivi"). Ness je prilično "kreativno" prikazao tadašnje događaje, nastojeći glavnu zaslugu za Capoenov pad pripisati upravo sebi, a Fraley je tekst začinio brojnim anegdotama i događajima za koje ne postoje nikakve historijske potvrde. Usprkos toga, knjiga, izdana nedugo nakon Nessove smrti od srčanog udara, je postale bestseler te stvorila legendu o Nessu kao jednom od najvećih boraca protiv kriminala u američkoj historiji.

Po njenim motivima je dvije godine kasnije snimljen TV-film, po kome će se ubrzo početi snimati i popularna TV-serija, a kasnije će knjiga poslužiti kao podloga za igrane filmove i video-igre.

U bivšoj Jugoslaviji je 1989. izdana pod naslovom ***Nesalomivi: istinita priča***.

| * p
* r
* u
The Untouchables |
| --- |
| Članovi | Eliot Ness • Martin J. Lahart • Samuel M. Seager • Bernard V. Cloonan • Lyle Chapman • Thomas Friel • Joseph Leeson • Paul W. Robsky • Michael King • William Gardner • Others: Jim Seeley • Albert H. Wolff • neslužbeni (ne-agent): Frank Basile |
| Kontekst | Prohibitcija • Volstead Act |
| Istraga | 

|  |  |
| --- | --- |
| Mete | Chicago Outfit • Al Capone • Also: Frank Nitti |
| Policijske snage | Bureau of Prohibition • Bureau of Internal Revenue • Frank J. Wilson • Elmer Lincoln Irey |

 |
| Knjiga | *The Untouchables (knjiga) •* Autori: Eliot Ness • Oscar Fraley |
| Mediji | *The Untouchables (1959 TV serija)* (popis epizoda) • *The Untouchables (film)* (1987) • *The Untouchables (video igra)* (1989) • *The Untouchables (1993 TV serija)* (popis epizoda) |
Terminator (eng.The Terminator) je izmišljeni lik koga glumi Arnold Švarceneger (Arnold Schwarzenegger) — kiborg okarakterisan kao programirani ubica i vojna jedinica za infiltraciju. Lik Terminatora se prvi put pojavio u istoimenom filmu iz 1984. godine, režisera i scenariste Džejmsa Kamerona (James Cameron), a kasnije u njegovim nastavcima. U prvom filmu iz serijala pojavljuje se samo jedan kiborg — onaj koga igra Švarceneger. U oba nastavka Švarcenegerov terminator sukobljava se sa drugim terminatorima.

Terminator 2 je nastavak prvog filma Terminatora snimjenog 1984.godine. U Terminatoru 2 ( Sudnji dan ) pored Arnolda Švarcenegera i Linde Hamliton i glumac Edward Furlong, koji tumači malog Džona Konora,

Terminator je ime Švarcenegerovog lika na odjavnoj špici sva tri filma. U zavisnosti od situacije, liku su date preciznije karakteristike poput modela i serijskog broja, kako bi se Švarcenerov lik jasno razdvojio od ostalih terminatora. Međutim, to je urađeno uz par nedoslednosti. Ne postoji kanon prisutan u sva tri filma koji objašnjava šta različiti brojevi pripisani liku zaista predstavljaju.
Ovaj članak se odnosi na Pećki okrug kako je definiran u zakonima Republike Srbije. Za Pećki okrug u UNMIK-ovoj podjeli Kosova, v. Okrug Peja.
Pećki okrug
**Pećki okrug** je jedan od pet okruga koji po administrativnoj podjeli Srbije pokrivaju Kosovo. Trenutno se nalazi pod upravom UNMIK-a. Obuhvata opštine: 

1. Opština Istok mesto Istok
2. Opština Peć mesto Peć
3. Opština Klina mesto Klina
4. Opština Dečani mesto Dečani
5. Opština Đakovica mesto Đakovica

Ima ukupno 414.187 stanovnika. 

Formalno sedište okruga je grad Peć. 

Naselje Peć pominje se još 1302. godine, kao sedište Srpske patrijaršije, Pećku patrijaršiju čini skupina manastira i od osnivanja je sedište srpskih arhiepiskopa i patrijarha.

Freske u crkvi Svetih Apostola iz XIII veka, ubrajaju se u najznačajnija ostvarenja srpskog slikarstva. Crkve i drugi objekti Pećke patrijaršije, tokom istorije, više puta su uništavani i obnavljani, a konačan izgled su dobili 1931. godine i 1932. godine.

Manastir Visoki Dečani predstavljaju najmonumentalniji spomenik srpske srednjovekovne kulture, zadužbina je Stefana Dečanskog, građen od 1327. godine do 1335. godine.

Povezano
--------

* Popis kosovskih okruga

| * p
* r
* u
Okruzi Srbije |
| --- |
| Beogradski region | Grad Beograd |  |
| Šumadija i zapadna Srbija | Mačvanski • Kolubarski • Šumadijski • Pomoravski • Zlatiborski • Moravički • Raški • Rasinski |
| Južna i istočna Srbija | Podunavski • Braničevski • Borski • Zaječarski • Nišavski • Toplički • Pirotski • Jablanički • Pčinjski |
| Vojvodina | Severnobački • Srednjobanatski • Severnobanatski • Južnobanatski • Zapadnobački • Južnobački • Sremski |
| Kosovo i Metohija | Kosovski • Pećki • Prizrenski • Kosovskomitrovački • Kosovskopomoravski |
| Kosovo i Metohija(Po UNMIK-ovoj podeli) | Đakovički • Gnjilanski • Kosovskomitrovački • Pećki • Prizrenski • Prištinski • Uroševački |
| Gradovi u Srbiji • Teritorijalna organizacija Republike Srbije • Statistički regioni Srbije |
Hemijska struktura benzo[a]pirena
Hemijska struktura benzo[e]pirena
**Benzopiren** je organsko jedinjenje sa formulom C20H12. Strukturno gledajući, bezbojni izomeri benzopirena su pentaciklični ugljovodonici. Oni su fuzioni produkti pirena i fenilenske grupe. Dve izomerna oblika benzopirena su benzo[*a*]piren i manje zastupljeni benzo[*e*]piren. Oni pripadaju hemijskoj klasi policikličnih aromatičnih ugljovodonika.

Srodna jedinjenja obuhvataju ciklopentapiren, dibenzopiren, indenopiren i naftopiren. Benzopiren je komponenta ugljene smole. On se javlja zajedno sa drugim srodnim pentacikličnim aromatičnim jedinjenjima, kao što su picen, benzofluoranteni, i perilen. Benzopiren se prirodno javlja u dimu šumskih požara i vulkanskih erupcija, a mogu se naći i u ugljenoj smolu, duvanskom dimu, dimu drveta, i prženoj hrani, kao što je kafa. Dim koji se razvija iz kapi masti koje padnu na užareni ugalj je bogat benzopirenom, koji se može kondenzovati na žarenoj hrani.

Benzopireni su problematični zato što se oni interkaliraju u DNK, čime ometaju transkripciju. Oni se smatraju zagađivačima i karcinogenima. Mehanizan dejstva benzo(a)pirenima uzrokovanih DNK modifikacija je detaljno istražen. On je povezan sa aktivnošću citohrom P450 potklase 1A1 (CYP1A1). Visoka aktivnost CYP1A1 u intestinalnoj sluzokoži sprečava ulaz znatnih količina progutanog benzo(a)pirena u krvotok i sistemsku cirkulaciju. Intestinalni (ali ne i hepatički) detoksifikacioni mehanizam zavisi od receptora koji prepoznaju komponente bakterijke površine (TLR2).

Postoji evidencija kojom se povezuje benzo[*a*]piren sa formiranjem raka pluća.
**Heist-op-den-Berg** je općina od 12,543 stanovnika na sjeveru Belgije u flamanskoj Provinciji Antwerpen.

Geografske karakteristike
-------------------------

Heist-op-den-Berg je udaljen tridesetak km jugoistočno od Antwerpena, sjeverno od centra općine protiče rijeka Grote Nete.
Općina Heist-op-den-Berg se sastoji od samog Heist-op-den-Berga, koji je centar općine i naselja; Booischot, Hallaar, Itegem, Schriek i Wiekevorst.

Najveća karakteristika te općine je brdo (berg) visoko 48 metra, po kom je dobio ime.

Historija
---------

Postoje dvije teorije o tome kad je Heist niknuo, po jednoj najstarija crkva uz koju se razvilo selo podignuta je u zaselku Lo. Po drugoj selo je niknulo na brdu, u prilog toj teoriji idu i činjenice da su svi stari putevi vodili na brdo.

Prvi put je dokumentiran 1008. u povelji rimsko-njemačkog cara Heinricha II, kojom je darovao Heist kao feud Kneževini-biskupiji Liège. Kneževi-biskupi prodali su Heist i Mechelen 1333. flandrijskom grofu Lodewijku van Neversu. Od sredine 15. vijeka Heist je postao domena Burgundskog Vojvodstva. Nakon tog je sve do Francuske revolucije ostao feud koji je često mjenjao gospodare.

Od 1794. kad je Prva Francuska Republika anektirala te krajeve, Heist je postao administrativni centar vlastite općine i kantona.
Između Dva rata bio je jedan od najvećih dobavljača ranog krumpira u Flandriji.

Nakon Drugog svjetskog rata počeo se industrijski razvijati otkad je 1968. podignut industrijski park.
Naglo je povećao teritorij i broj stanovnika za reforme državne uprave 1977. kad su dodane dotadašnje općine; Booischot, Hallaar, Itegem, Schriek i Wiekevorst.

Izvori
------

1. 1 2 3 4 5 6  „*Belgium: Antwerpen*" (engleski). City population. Pristupljeno 16.05. 2022.
2. 1 2 3 4 5 6  „*De geschiedenis van Heist-op-den-Berg in een notendop*" (nizozemski). Heist-op-den-Berg. Arhivirano iz originala na datum 2022-05-25. Pristupljeno 16.05. 2022.

Vanjske veze
------------

***Heist-op-den-Berg*** na Wikimedijinoj ostavi

* Heist-op-den-Berg ()
**Peer** je grad i općina od 16,449 stanovnika. na sjeveroistoku Belgije u Provinciji Limburg.

Pored samog Peera koji je centar općine sastoji se i od naselja; Grote-Brogel, Kleine-Brogel, Wauberg, Erpekom i Wijchmaal.

Geografske karakteristike
-------------------------

Peer se nalazi pored granice sa nizozemskom na mjestu gdje izvore rijeka Dommel, udaljen dvadesetak km sjeverozapadno od Genka (94 km istočno od Antwerpena).

Historija
---------

Peer je gradska prava dobio u 14. vijeku kao jedan od dobrih gradova Kneževine-biskupije Liège. Zvonik crkve *Peerse* (Reus der Kempen) i renesansna gradska vijećnica iz 17. vijeka (najstarija u Limburgu) su uspomena na ta vremena.

Duž trokutastog trga nižu se lijepe građanske kuće iz 18. vijek i 19. vijeka, na njemu se nalazi i fontana od lijevanog željeza sa pozlaćenom kruškom na vrhu teškom 100 kg iz 1761. godine.

Izvori
------

1. 1 2 3 4 5 6 7 8  „*Belgium: Limburg*" (engleski). City population. Pristupljeno 02.09.2022.
2. 1 2   „Historische stadswandeling" (nizozemski). Stad Peer. Pristupljeno 02.09.2022.

Vanjske veze
------------

***Peer, Belgija*** na Wikimedijinoj ostavi

* *Stad Peer* (Službene stranice grada) ()
**Nijlen** je grad i općina od 22,985 stanovnika na sjeveru Belgije u flamanskoj Provinciji Antwerpen.

Geografske karakteristike
-------------------------

Nijlen se nalazi oko 22 km jugoistočno od Antwerpena, i oko 24 km sjeveroistočno od Mechelena, na raskršću cesta za Lier i Herentals. 
Na terenu općine se nalazi sutok rijeka Kleine i Grote Nete u Netu.

Općina Nijlen se sastoji od samog Nijlena, koji je centar općine i gradova Kessel i Bevel.

Historija
---------

Nijlen je vrlo staro naselje, koje ima korijene iz rimskih vremena, 1770. je pronađena vaza sa rimskim aureusima, od Julija Cezara do [[cara Domicijana.

Ime mjesta Nijlen prvi put je dokumentirano 1145. kao feud opatije iz Tongerloa. Sve do kraja 19. vijeka to je bio ruralan kraj.
Tad je Nijlen postao poznat po brušenju dijamanata, koje je počelo 1876. kad se Jan Eduard Claes doselio u Nijlen i podigao između 1885.-1890. prvu tvornicu za tu djelatnost.

Pravi bum je uslijedio, kad je otvoren rudnik Premier u Južnoj Africi 1902. uz privremeni prekid za Prvog svjetskog rata. Najveći procvat se desio između 1918.-1930. kad su se čitave porodice počele baviti tim poslom, u to vrijeme je gotovo u svakoj ulici bila barem jedna brusiona. 
Kriza je nastupila i za Drugog svjetskog rata, ali je nakon rata tržište izgledalo nezasitno i potražnja za radnicima je rasla iz dana u dan. Na vrhuncu se tim poslom bavilo negdje od 2.200 do 2.300 stanovnika Nijlena. Kako svemu dođe kraj, jer se pojave jeftiniji, od 1960. se polako počela smanjivati potražnja.
Dok je 1968. bilo 203 brusiona, 1982. njihov broj spao je 62], a 1995. na samo 28.

Kod Kessela je između 1909.-1912. izgrađeno 11 fortifikacija za odbranu Antwerpen, koje se nisu pokazale neobranjive jer se za Prvog svjetskog rata nakon bombardiranja u septembru 1914. predale. Nakon rata su modificirane 1935. ali su za Drugog svjetskog rata slično 
prošle.

Pobratimski gradovi
-------------------

Nijlen ima ugovore o bratimljenju sa slijedećim gradovima;

* Belgija Voeren, Belgija
* Austrija Güssing, Austrija
* Rumunija Cotnari, Rumunjska

Izvori
------

1. 1 2 3 4 5 6  „*Belgium: Antwerpen*" (engleski). City population. Pristupljeno 17.05. 2022.
2. 1 2 3 4 5 6 7  „*Toeristische infobrochure Nijlen*" (nizozemski). AnZdoc. Pristupljeno 16.05. 2022.
3. ↑  „*Verbroederingen*" (nizozemski). Nijlen. Pristupljeno 17.05.2022.

Vanjske veze
------------

***Nijlen*** na Wikimedijinoj ostavi

* Nijlen ()
***The President's Analyst*** (sh. *Predsjednikov (psiho)analitičar*) je američka science fiction filmska komedija snimljena 1967. godine u režiji Theodorea J. Flickera. Protagonist, čiji lik tumači James Coburn, je psihijatar angažiran da obavlja psihonalizu američkog predsjednika te tako dobija pristup najpovjerljivim državnim tajnama zbog kojih postaje predmetom zanimanja suparničkih obavještajnih službi, ali i razotkriva veliku zavjeru telekomunikacijskih kompanija koje žele uvesti kontrolu uma svih američkih građana. Radnja prikazuje kako mu zbog toga život dođe u opasnost, te je prisiljen bježati, pri čemu mu pomažu profesionalni ubica (čji lik tumači Godfrey Cambridge) i gej sovjetski agent (čiji lik tumači Severn Dardern).

*The President's Analyst* je sa jedne strane bio parodija tada izuzetno popularnih špijunskih filmova (uključujući one u kojima je glumio sam Coburn), ali je također nastojao iskoristiti antiestablishmentsko raspoloženje mlade publike, pa je na satirički način obrađivao dotadašnje hollywoodske "svete krave" kao što su institucija američkog predsjednika ili FBI, čiji je šef u filmu (koga glumi Water Burke) modeliran prema tada moćnom, ali kontroverznom J. Edgaru Hooveru. Studio Paramount Pictures je, prema svjedočenju njegovog mladog šefa Roberta Evansa, zbog toga bio izvrgnut pritisku od strane FBI i CIA-e, pa su u postprodukciji obje organizacije dobile fiktivna imena (zbog čega se film morao naknadno nasikronizirati). *The President's Analyst* nije imao uspjeha kod publike, ali ga je hvalila kritika. Kasnijim je historičarima postao zanimljiv kao jedan od prvih hollywoodskih filmova koji se, iako na humorističan način, pozabavio pitanjem gubitka privatnosti i svemoći države nasprot pojedinca u suvremenom svijetu, a što su motivi koji će postati popularni kod hollywoodskih filmaša u sljedećim decenijama.

Uloge
-----

* James Coburn ... Dr. Sidney Schaefer
* Godfrey Cambridge ... Don Masters
* Severn Darden ... V.I. Kydor Kropotkin
* Joan Delaney ... Nan Butler
* Pat Harrington, Jr. ... Arlington Hewes
* Barry McGuire ... Old Wrangler
* Jill Banner ... Snow White
* Eduard Franz ... Ethan Allan Cocket
* Walter Burke ... Henry Lux
* Will Geer ... Dr. Lee-Evans
* William Daniels ... Wynn Quantrill
* Joan Darling ... Jeff Quantrill
* Sheldon Collins ... Bing Quantrill
* Arte Johnson ... Sullivan
* Martin Horsey ... 1st Puddlian

Izvori
------

1. ↑  Poured in the Mogul Mold
Hyams, Joe. Los Angeles Times (1923-Current File) [Los Angeles, Calif] 11 June 1967: l55.
2. ↑  "Big Rental Films of 1968", *Variety*, 8 January 1969 p 15.

Vanjske veze
------------

* *The President's Analyst* na sajtu IMDb
* *The President's Analyst* na filmskoj bazi podataka TCM
* *The President's Analyst* na AllRovi-u
* *The President's Analyst* na Rotten Tomatoes-u ()
**Afuá** je naselje od 10,790 i općina od 39,910 stanovnika. na sjeveru Brazila u Saveznoj državi Pará.

Geografske karakteristike
-------------------------

Afuá se nalazi na sjeverozapadu Arhipelaga Marajó, na otočiću u delti Rijeke Cajari, 8 km od njena ušća u sjeverni glavni rukavac Amazone, koji je tu širok 50 km.
Od svog administrativnog centra Beléma je udaljena 258 km zračne linije.

Historija
---------

Nukleus današnje općine bilo je provizorno šatorsko naselje *Santo Antônio* nastalo 1854. za koloniste koji su išli u Amazonu.

Crkva je podignuta 1871. oko nje je izraslo selo, koje je 1874. zakonom br. 811, proglašeno parohijom - *Mariana Cândida de Almeide.*
Ona je ukinuta 1878. i spojena sa Parohijom Chaves, obnovljena je 1880. ali je već 1882. ponovno ukinuta, to stanje potrajalo je do 1889. kad je zakonom obnovljena.

Kad je Brazil proglašen republikom dekretom br. 170 iz 1890. proglašena je vilom i općinom Afuá..

Izvori
------

1. 1 2 3 4 5 6  „Afuá Municipality in Pará" (engleski). City Population. Pristupljeno 28.12.2023.
2. 1 2  „Afuá in Afuá (Pará)" (engleski). City Population. Pristupljeno 28.12.2023.
3. 1 2 3  „*História*" (portugalski). Camara Municipal Afuá. Pristupljeno 28.12.2023.

Vanjske veze
------------

***Afuá*** na Wikimedijinoj ostavi

* *Prefeitura Municipal Afuá* (službene stranice) ()
Za remake iz 2005. godine, vidite članak The Quatermass Experiment (2005).

***The Quatermass Experiment*** je britanska naučno-fantastična TV-serija od 6 polusatnih epizoda koja se godine 1953. emitirala na programu BBC-a. Radnja joj je bila smještena u blisku budućnost, a glavni protagonist bio profesor Bernard Quatermass, glavni nadzornik britanskog raketnog programa koji se suočava s vanzemaljskim entitetom koji je zaposjeo jedinog preživjelog člana prve svemirske misije.

*The Quatermass Experiment* je važan kao prva TV-serija naučno-fantastičnog žanra koja je osmišljena za opću, odnosno odraslu publiku, a ne djecu i omladinu kao što je to dotada bio slučaj. Serija, u kojoj je naslovnu ulogu tumačio Reginald Tate, se emitirala uživo, a, iako ju je BBC pokušao snimiti na filmsku vrpcu, do danas su ostale očuvane samo prve dvije epizode. Usprkos tih tehničkih problema, serija je doživjela ogromnu gledanost, postavši jednim od prvih televizijskih hitova u historiji Velike Britanije.

Popularnost serije je prepoznala studio Hammer Film Productions te godine 1955. napravila filmsku verziju pod nazivom *The Quatermass Xperiment*. Sam BBC je godine 1955. snimio nastavak pod nazivom *Quatermass II*, a potom i *Qautermass and the Pit* koji su također dobili filmske verzije. Godine 1979. je Thames Television snimio TV-seriju pod nazivom *Quatermass*.

Godine 2005. BBC je uživo emitirao remake originalne serije također nazvan *The Quatermass Experiment*.

Fusnote
-------

1. ↑  „Nigel Kneale". The Times. 02. 11. 2006.. Pristupljeno 26. 01. 2007.

Eksterni linkovi
----------------

* The Quatermass Home Page – Fan Site
* Quatermass.org.uk – Nigel Kneale & Quatermass Appreciation Site
* *The Quatermass Experiment (1953)* na sajtu IMDb
* *The Quatermass Experiment (2005)* na sajtu IMDb
* The Quatermass Trilogy - A Controlled Paranoia Arhivirano 2009-09-08 na Wayback Machine-u
* BBC site – I Love Quatermass
* BBC Cult website for both versions

| * p
* r
* u
Quatermass |
| --- |
| Lik | Bernard Quatermass |
| Televizija | *The Quatermass Experiment* • *Quatermass II* • *Quatermass and the Pit* • *Quatermass* • *The Quatermass Experiment* (2005) |
| Film | *The Quatermass Xperiment* • *Quatermass 2* • *Quatermass and the Pit* |
| Radio | *The Quatermass Memoirs* |
| Ličnosti | Nigel Kneale • Rudolph Cartier |
**Urupema** je općina od 2,453 stanovnika. na jugoistoku Brazila u Saveznoj državi Santa Catarina.

Geografske karakteristike
-------------------------

Urupema se prostire u planinama Santa Catarina, na nadmorskoj visini od 1,425 metar, pa je najviša općina u zemlji.
Zbog te visine je i jedna od najhladnijih, sa prosječnom godišnjom temperaturom od 14 ºC, koja zimi padne i do - 14 ºC, pa ima i mraza i snijega. Na teritoriju općine izvire rijeka Caveiras.

Od svog administrativnog centra grada Florianópolisa je udaljena 213 km jugozapadno. .

Historija
---------

Urupema je osnovana 1918. pod imenom *Santa Ana*, po svetici zaštitnici sv. Ani.
Zakonom br. 170 iz 1923. proglašena je distriktom. Ime joj je promjenjeno u Urupema, dekretom - 1943.

Status općene dobila je januaru 1988.

Izvori
------

1. 1 2 3 4 5  „Urupema Municipality in Santa Catarina" (engleski). City Population. Pristupljeno 01.02.2024.
2. 1 2  „A Cidade" (portugalski). Prefeitura Municipal Urupema. Pristupljeno 01.02.2024.
3. 1 2  „História" (portugalski). Cidades IBGE. Pristupljeno 01.02.2024.

Vanjske veze
------------

***Urupema*** na Wikimedijinoj ostavi

* *Prefeitura Municipal Urupema* (službene stranice) ()
**"The Adventure of the Reigate Squire"** (srpskohrvatski: *Rejgejtska vlastela*), poznata i pod naslovima **"The Adventure of the Reigate Squires"** i **"The Adventure of the Reigate Puzzle"** je jedna od 56 pričao o Sherlocku Holmesu što ih je napisao Arthur Conan Doyle. Izvorno objavljena u *Strandu* 1893. godine, uz ilustracije Sidneyja Pageta, priča čini sastavni dio zbirke *The Memoirs of Sherlock Holmes*. Doyle je ovo priču naveo kao dvanaestu od svojih dvanaest najdražih priča.

Slučaj
------

U travnju 1887. dr. Watson vodi svog prijatelja Sherlocka Holmesa na odmor nakon napornog slučaja u Francuskoj. Njihov domaćin je pukovnik Hayter, čije se imanje nalazi u blizini Reigatea u Surreyju. U večernjim satima, pukovnik svojim gostima priča o nedavnoj provali na imanju Acton, u kojoj su lopovi ukrali šarolik asotriman predmeta, ali ništa vrijedno. 

Sljedećeg jutra, Hayterov batler govori o ubojstvu na još jednom obližnjem imanju, onom obitelji Cunningham. Žrtva je bio kočijaš, William Kirwan. Inspektor Forrester preuzima slučaj, čiji je jedini trag komadić papira s nekoliko ispisanih riječi pronađen u ruci Williama Kirwana. Sherlock Holmes se zainteresira za slučaj i ubrzo zaključi kako su riječi na papiru ispisala dvojica muškaraca, svaki različite riječi. Holmes kasnije odlazi analizirati mjesto ubojstva, a kasnije se vraća po Watsona i Haytera. Nakon toga, sva četvorica odlaze do kuće Cunninghamovih, tokom čega Holmes dijeli svije misli i činjenice, uključujući i otkriće o postojanju pravnog spora između Actonovih i Cunninghamovih oko vlasništva gotovo polovice imanja Cunninghamovih.

Nakon razmišljanja, Holmes je zaključio kako je neophodno da pronađu ostatak poruke pronađene kod Kirwana. Detektiv vjeruje kako Cunninghamovi znaju gdje je i što u njoj piše. Koristeći niz lukavstava, Holmes je uspio izvući potrebne podatke od Aleca Cunninghama i njegovog starog oca. Znajući to, Cunninghami su pokušali ubiti Holmesa, ali to su spriječili Watson i Forrester.

Kako se ispostavilo, Cunninghamovi su provalili na imanje Actonovih, gdje se nalazio sporni dokazni papir važan za parnicu. Njihov kočijaš, Kirwan, tomu je posvjedočio te ih je počeo ucjenjivati. Ipak, kako su Cunninghamovi bili osobe s kojima se ne treba igrati, Kirwan je izgubio svoj život.

Vanjske poveznice
-----------------

* Wikimedia Commons ima još multimedijalnih datoteka vezanih za: ***The Adventure of the Reigate Squire***

| * p
* r
* u
Arthur Conan Doyle - *The Memoirs of Sherlock Holmes* |
| --- |
| 
* "Silver Blaze"
* "The Cardboard Box"
* "The Yellow Face"
* "The Stockbroker's Clerk"
* "The Gloria Scott"
* "The Musgrave Ritual"
* "The Reigate Squire"
* "The Crooked Man"
* "The Resident Patient"
* "The Greek Interpreter"
* "The Naval Treaty"
* "The Final Problem"

 |
| 
* *Study in Scarlet*
* *Sign of Four*
* *Adventures*
* *Memoirs*
* *The Hound of the Baskervilles*
* *Return*
* *The Valley of Fear*
* *His Last Bow*
* *Case-Book*

 |
**Hollola** je općina na jugu Finske od 21,892 stanovnika.

Geografske karakteristike
-------------------------

Općina Hollola leži u Regiji Päijänne Tavastija, duž zapadnih obala Jezera Vesijärvi, udaljena oko 15 zapadno od Lahtija.

Općina ima 9 naselja od kojih je danas najveće *Salpakanka* sa svojih 13 000 stanovnika, koja je i administrativni centar općine, a ne stara Hollola.

Historija
---------

Nekadašnja parohija Hollola prostirala se je početkom 18. vijeka velikim dijelom Päijänne Tavastije. U to vrijeme i tadašnje selo Lahti bilo je dio Hollole. Lahti se izdojio iz Hollole tek 1905. kad je dobio status grada.

Hollola je kao moderna općina formirana 1865. sve do 1960-ih bila je ruralni kraj, tad se je zahvaljujući dolasku željeznice počela industrijalizirati, a njena naselja brzo rasti.

U općini se nalazi najviši vrh Južne Finske - Tiirismaan (222) kog posjećuje puno turista.

Općina Hämeenkoski pripojena je Holloli početkom 2016.

Gradovi prijatelji
------------------

* Švedska, Arboga
* Norveška, Nordkapp
* Danska, Ebeltoft

Izvori
------

1. 1 2 3 4  „Finland: Päijänne Tavastia" (engleski). City population. Pristupljeno 11. 11. 2015.
2. 1 2 3 4  „Hollola tutuksi" (finska). Hollola. Pristupljeno 11. 11. 2015.

Vanjske veze
------------

***Hollola*** na Wikimedijinoj ostavi

* *Službene stranice Općine Hollola* Arhivirano 2015-10-19 na Wayback Machine-u ()
Ovo je članak o kazališnom mjuzikli.  Za njegovu filmsku adaptaciju, vidi The Rocky Horror Picture Show.  

***The Rocky Horror Show*** je kazališni mjuzikl za koji je muziku, stihove i scenario napisao Richard O'Brien. Radnja, inspirirana niskobudžetnim horor i SF-filmovima, prikazuje novozaručeni par koji tokom jedne olujne noći završi u kući ludog transvestitskog naučnika koji im prikazuje svoju novu kreaciju po imenu Rocky Horror.

Premijerno je prikazan 19. juna 1973. u londonskom teatru Royal Court Theatre u produkciji i režiji Jima Sharmana. Ta se produkcija prikazivala sve do 13. septembra 1980. godine, sa ukupno 2960 predstava. Godine 1974. je premijerno prikazana u Los Angelesu, a potom 1975. na Broadwayu. Doživio je brojne pohvale, a s vremenom razvio i kult status, kome je značajno pomogla i uspješna filmska adaptacija *The Rocky Horror Picture Show* iz 1975. Često se smatra jednim od najpoznatijih i najpopularnijih mjuzikala svih vremena.

Vanjske veze
------------

* Official Rocky Horror Show UK Tour web site
* *The Rocky Horror Show* na Internet Broadway Database
* RockyShows.net, a calendar of productions in the US and Canada
**Las Tunas** je grad i općina na Kubi, sjedište istoimene provincije te osmi najveći grad na otoku. Poznat i kao "Grad Skulptura" zbog velikog broja skulptura koje su raštrkane po centru, grad je jedan od najmanje posjećenih kubanskih gradova u turističkom smislu.

Historija
---------

Grad je osnovan 1796. godine oko župe San Jerónimo. Godine 1853. kraljevskim je dekretom dobio status grada, a 1869. godine je dobio ime **Victoria de Las Tunas**. Godine 1976. došlo je do promjene imena u sadašnji oblik, a grad je postao središte novoformirane, istoimene provincije.

Promet
------

Las Tunas je jedna od glavnih željezničkih postaja na glavnoj pruzi Havana-Santiago de Cuba te na sporednoj, koja vozi za Manatí. Iako trenutno nije povezan ni sa jednom autocesta, planirano proširenje autoceste A1 trebalo bi uključiti i Las Tunas. Gradski aerodrom Hermanos Ameijeiras nalazi se u sjevernom predgrađu.

Poznati stanovnici
------------------

* Vicente García González, general i predsjednik

Pobratimljeni gradovi
---------------------

* Meksiko Arroyo Seco, Querétaro, Meksiko

Vanjske poveznice
-----------------

***Las Tunas (grad)*** na Wikimedijinoj ostavi

* () Las Tunas on EcuRed
* () Las Tunas on Guije website
* () Las Tunas on YourCasaParticular website Arhivirano 2015-11-05 na Wayback Machine-u
„Avet" preusmjerava ovdje. Za Plautovu komediju, v. Avet (Plaut).
Macbethu se prikazuje duh Banqua  
Théodore Chassériau
**Duh** je izraz kojim se u fikciji, filozofiji i popularnoj kulturi označava bestjelesna prikaza mrtve osobe (ponekad i životinje). Tradicionalne se smatra da je takav duh u stvari duša osobe koja je iz raznih razloga ostala na Zemlji, odnosno u stanju je na ovaj ili onaj način uticati na svijet živih. Priče o duhovima se mogu pronaći u gotovo svakoj ljudskoj kulturi. Ljudi koji razgovaraju sa mrtvima nazivaju se Mediji. Nastojanje da se stupi u kontakt s duhovima se naziva nekromancija ili spritistička seansa.
DUHOVE KOJE VAS NAJVISE VOLE MOZETE PRIZVATI TAKO DA PRIZOVETE TAKO STO CETE PRE NEGO STP ZAPOČNETE SEANSU NAPISATI 7 PITANJA DO 10
I STAVITI PORED SLIKE ZATIM POPIJTE CAJ ILI KAFU I POJEDITE NESTO SLATKO STO JE TA OSOBA VOLELA PRE SPAVANJA PROCICTAJTE NA GLAS 10 PITANJA I OSTVITE U SNU CE FUH RRCI SVE I OTICI

Vanjske veze
------------

***Duh (prikaza)*** na Wikimedijinoj ostavi

* "Ghost Theory" of 18th century German theologian Johan Ernst Schubert and a list of vernacular house spirits and ghosts ()
**Pascal Coste**
**Pascal Coste** (29. novembar 1787. - 7. februar 1879.) bio je francuski inženjer i arhitekt, no najpoznatiji je po svojim slikama. Rođen je u Marseilleu gdje je i studirao, no kasnije odlazi u Pariz gdje završava studij. Početkom 19. stoljeća putovao je Egiptom gdje je za Muhameda Alija Pašu isprojektirao nekoliko industrijskih objekata. U Egiptu je napisao djelo „Arapska arhitektura u Kairu" koje je postalo detaljna dokumentacija o islamskoj umjetnosti u Kairu. Zajedno s Jules Laurens, objavio je i rad "Description de l'Egypte". Godine 1829. zaposlio se na fakultetu arhitekture u Marseilleu gdje je radio kao profesor. Njegovo poznavanje arapskog jezika i drevne arhitekture privuklo je interes Nacionalnog instututa i Ministarstva vanjskih poslova, koji ga zajedno s Eugene Flandinom šalju na ekspediciju u Iran. Nakon povratka s puta objavio je dva putopisa "Voyage en Perse" (1843.) i "La Perse ancienne" (1848.) i mnogo crteža na tematiku perzijske kulture. Od 1852. radio je kao arhitekt na izgradnji gospodarskih komora i industrijskih postrojenja u Marseilleu koje je dao izgraditi Napoleon III.

Veze
----

* Eugene Flandin
* Perzepolis
* Marseille

Izvori
------

1. ↑  „Iranica enciklopedija". Arhivirano iz originala na datum 2008-05-27. Pristupljeno 2010-04-30.

Vanjske veze
------------

***Pascal Coste*** na Wikimedijinoj ostavi

* () Encyclopædia Iranica: *Pascal Coste & Eugene Flandin*
* Radovi Pascala Coste
* Pascal Coste, ArtNet.com

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 95294243
* LCCN: n91089628
* ISNI: 0000 0001 0786 2920
* GND: 119029162
* SUDOC: 030581001
* BNF: cb15307245k (podaci)
* ULAN: 500000838
* CiNii: DA0974829X

 |
**Kurikka** je grad i općina na zapadu Finske od 14,188 stanovnika.

Geografske karakteristike
-------------------------

Kurikka leži u Regiji Južna Ostrobotnija, na rijeci Kyrönjoki udaljena 32 
km sjeverozapadno od administrativnog centra Seinäjokija, 75 istočno od Vaase i 
Botnijskog zaljeva i oko 165 km od Tamperea.

Historija
---------

Kurikka je 1868. za ruske vlasti (Veliko Vojvodstvo Finska) dobila prvu povelju o status grada.

Nakon Drugog svjetskog rata - 1966. dobila je status trgovišta, a nakon tog 1977. i status grada.

Privreda
--------

Kurikka je grad drvne industrije, tu djeluje oko 90 malih i velikih proizvođača namještaja, a u gradu se nalazi i Centar za dizajn namještaja i drvo- *Nikkarikeskus*.

Gradovi prijatelji
------------------

* Švedska, Općina Ockelbo
* Norveška, Melhus
* Danska, Holmegaard

Izvori
------

1. 1 2 3 4  „Finland: South Ostrobothnia" (engleski). City population. Pristupljeno 19. 11. 2015.
2. 1 2  „Kurikka" (finski). Kurikka. Pristupljeno 19. 11. 2015. [*mrtav link*]

Vanjske veze
------------

***Kurikka*** na Wikimedijinoj ostavi

* *Službene stranice Općine Kurikka* ()